
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1176 

24 Αυγούστου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Απάγορευση κυνηγίου όλων των θηραμάτων στην πε¬ 
ριοχή «Πολύκαρπη» περιοχής Τροιζήνας. 1 

Απάγορευση κυνηγίου της Νησιωτικής Πέρδικας 

ΑΙΈΩΤΟΒΙ3 ΟΗυΘΑΒ. 2 

Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) του Παιδικού Σταθμού Δήμου Μετα- 

ξάδωνΝ. Έβρου. 3 

Αύξηση μετοχικού κεφαλαίου της Δημοτικής Επιχεί¬ 
ρησης «Δημοτικό Κάμπινγκ Στομίου» Δήμου Ευρυ- 

μενών Νομού Λάρισας. 4 

Ανάκληση της υπ’ αριθμ. 4439/10.6.2005 απόφασης 
του Γενικού Γραμματέα Περιφέρειας Κεντρικής 

Μακεδονίας. 5 

Τροποποίηση της υπ’ αριθμ. 23455/29.6.2005 απόφα¬ 
σης του Γενικού Γραμματέα Περιφέρειας Κεντρι¬ 
κής Μακεδονίας. 6 

Τροποποίηση του Ο.Ε.Υ. του Δήμου Λευκώνα, Ν. Σερ¬ 
ρών . 7 

Επικύρωση της υπ’ αριθμ. 14/2005 απόφασης του Δι¬ 


οικητικού Συμβουλίου των Δημοτικών Παιδικών 
Σταθμών και Βρεφονηπιακών Σταθμών Άργους πε¬ 
ρί καταρτίσεως και ψηφίσεως του Οργανισμού 


Εσωτερικής Υπηρεσίας των Σταθμών. 8 

Χορήγηση άδειας άσκησης επαγγέλματος Εργοθερα- 
πεύτριας στην Καφέτζιη Αντιγόνη του Μιχαήλ και 

της Ελισάβετ. 9 

Καθιέρωση υπερωριακής απασχόλησης υπαλλήλων 
του Τμήματος Εμπορίου και Προστασίας Κατανα¬ 
λωτή Νομαρχιακής Αυτ/σης Πιερίας, από 1.7.2005 

-31.12.2005. 10 

Χορήγηση άδειας άσκησης επαγγέλματος Κοινωνικού 
Λειτουργού στον ΠΑΡΘΕΝΙΔΗ ΦΩΤΙΟ του Πανα¬ 
γιώτη . 11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 12497/ 
1.10.2003 απόφαση του Γενικού Γραμματέα Περι¬ 
φέρειας Κεντρικής Μακεδονίας. 12 


ΑΠΟΦΑΣΕΙ Σ 

Αριθ. 1885 (1) 

Απάγορευση κυνηγίου όλων των θηραμάτων στην περιο¬ 
χή «Πολύκαρπη» περιοχής Τροιζήνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 258 παρ. 5 του ν.δ. 86/1969 
που προστέθηκε με το άρθρο 7 παρ. 3 του ν. 177/1975 «πε¬ 
ρί αντικαταστάσεως και συμπληρώσεως διατάξεων τινών 
του νομοθετικού διατάγματος 86/1969 περί Δασικού Κω¬ 
δικός. 

2. Τις διατάξεις της υπ’ αριθμ. 414985/29.11.1985 
(Φ.Ε.Κ. 757/Β/18.12.1985) κοινής απόφασης των Υφυ¬ 
πουργού Εθνικής Οικονομίας και Αναπληρωτή Υπουργού 
Γεωργίας «Μέτρα διαχείρισης της άγριας πανίδας». 

3. Το άρθρο 29 Ατού ν. 1558/1985 «Κυβέρνηση και Κυ¬ 
βερνητικά όργανα» που προστέθηκε με το άρθρο 27 του 
ν.2081/1992 (Φ.Ε.Κ. 154/Α/10.9.1992) όπως κωδικοποιή- 
θηκε με το άρθρο 90 του π.δ. 63/2005. 

4. Τις διατάξεις του π.δ. 94/1993 (Φ.Ε.Κ. 40/Λ/22.3.1993) 
«περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα δια- 
νομαρχιακού επιπέδου του Υπουργείου Γ εωργίας». 

5. Τις διατάξειςτου αρ. 1 παρ. 5ατου ν. 2503/1997Διοί¬ 
κηση, Οργάνωση, Στελέχωση Περιφέρειας. 

6. Την υπ’ αριθμ. 777/16.1.1984 απόφασή μας μεταβί¬ 
βαση Αρμοδιοτήτων. 

7. Την υπ’ αριθμ. 980/27.6.2005 εισήγηση του Δασαρ¬ 
χείου Πόρου σε συνδυασμό με την σκοπιμότητα απαγό¬ 
ρευσης του κυνηγίου για την προστασία, ανάπτυξη, ανα¬ 
παραγωγή και εκμετάλλευση του θηραματικού πλούτου 
και της άγριας πανίδας της χώρας μας, αποφασίζουμε: 

Απαγορεύουμε το κυνήγι όλων των θηραμάτων για τρία 
(3) χρόνια από 15.9.2005 μέχρι 15.9.2008 για τη προστα¬ 
σία του θηραματικού κεφαλαίου στην περιοχή του Δα¬ 
σαρχείου Πόρου καθώς και τον φυσικό πολλαπλασιασμό 
του και ειδικότερα της πέρδικας και του λαγού στην πε¬ 
ριοχή «Πολύκαρπη» περιοχής Τροιζήνας για τρία (3) χρό¬ 
νια σε έκταση εμβαδού 3.500 στρ. (Τριών χιλιάδων πεντα- 
κοσίων στρεμμάτων) περίπου με όρια τα εξής: «Αρχίζει 

από την διασταύρωση των δρόμων για Διαβολογέφυρο 
και Επισκοπής ακολουθεί τον ασφαλτοστρωμένο δρόμο 
για Κοκκινιά και ακολουθεί την ρεματιά που διέρχεται με¬ 
τά τα αρχαία μέχρι τον αγροτικό δρόμο τον οποίον ακο¬ 
λουθεί μέχρι την θέση Δέσι και από εκεί ανέρχεται μέχρι 
την κορυφή Πολύκαρπη στα βράχια. Στην συνέχεια ακο¬ 
λουθεί την κορυφογραμμή και κατέρχεται της ρεματιάς 
μέχρι το ρέμα του Διαβολογέφυρου το οποίο κατέρχεται 
μέχρι τον μαίανδρο και από εκεί ανέρχεται του ρέματος 
μέχρι την θέση Λεκάκι πάνω από το Κάστρο και από εκεί 
ανέρχεται τον παλαιό δρόμο που ανεβαίνει για την Ράχη 
του Αγίου Δημητρίου και στον ελιγμό κατέρχεται της ρε¬ 
ματιάς του Αγίου Δημητρίου μέχρι τον δρόμο που διέρχε¬ 


ται πάνω από την Τροιζήνα και από την διασταύρωση του 
με τον παλαιό δρόμο προς την εκκλησία του Αγίου Αθα¬ 
νασίου κατέρχεται μέχρι την διασταύρωση των δρόμων 
για Διαβολογέφυρο και Επισκοπή από όπου και άρχισε». 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 2005- 
2006. 

Πειραιάς, 18 Ιουλίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

Αριθ. 1804 (2) 

Απάγορευση κυνηγίου της Νησιωτικής Πέρδικας 
ΑΙΕΟΤΟΒΙ3 ΟΗυΘΑΒ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 258 παρ. 5 του ν.δ. 86/1969 
που προστέθηκε με το άρθρο 7 παρ. 3του ν. 177/1975 «περί 
αντικαταστάσεως και συμπληρώσεως διατάξεων τινών του 
νομοθετικού διατάγματος 86/1969 περί Δασικού Κωδικός. 

2. Τις διατάξεις της υπ’ αριθμ. 414985/29.11.1985 
(Φ.Ε.Κ. 757/Β/18.12.1985) κοινής απόφασης των Υφυ¬ 
πουργού Εθνικής Οικονομίας και Αναπληρωτή Υπουργού 
Γεωργίας «Μέτρα διαχείρισης της άγριας πτηνοπανίδας». 

3. Τις διατάξεις του π.δ. 94/1993 (Φ.Ε.Κ. 40/Α/22.3.1993) 
«περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα δια- 
νομαρχιακού επιπέδου του Υπουργείου Γεωργίας». 

4. Τις διατάξεις του ν. 2218/1994 (Φ. Ε. Κ 90/Α/13.6.1994) 
«ίδρυση νομαρχιακής αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις». 

5. Τις διατάξεις του ν.2240/1994 (Φ.Ε.Κ. 153/Α/ 
16.9.1994) «συμπλήρωση διατάξεων για την Νομαρχιακή 
Αυτοδιοίκηση και άλλες διατάξεις». 

6. Το άρθρο 29 Α του ν. 1558/1985 «Κυβέρνηση και Κυ¬ 
βερνητικά όργανα» που προστέθηκε με το άρθρο 27 του 
ν.2081/1992 (ΕτΚ, Λ 154/10.9.1992) όπως κωδικοποιήθη- 
κε με το άρθρο 90 του π.δ. 63/2005. 

7. Την υπ’ αριθμ. 3500/2005 εισήγηση του Δασαρχείου 
Πειραιά σε συνδυασμό με την σκοπιμότητα απαγόρευσης 
του κυνηγίου για την προστασία ανάπτυξη και εκμετάλ¬ 
λευση του θηραματικού πλούτου και της άγριας πανίδας 
της Χώρας μας, αποφασίζουμε: 

Απαγορεύουμε το κυνήγι της Νησιωτικής Πέρδικας 
ΑΕΕΟΤΟΒΙ3 ΟΗΙΙΟΑΒ, για Τέσσερα (4) χρόνια από 
1.8.2005 μέχρι 31.7.2009 για την περιοχή των νήσων Κυ¬ 
θήρων, Αντικυθήρων του Νομού Πειραιά για λόγους προ¬ 
στασίας και αύξησης του θηράματος. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το Κυνηγετικό έτος 2005- 
2006. 

Πειραιάς, 25 Ιουλίου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 
-♦- 

Αριθ. 6830 (3) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) του Παιδικού Σταθμού Δήμου Μεταξάδων Ν. 
Έβρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξειςτου ν.2503/1997 «Οργάνωση, διοίκηση, 
στελέχωση της Περ/ρειας, ρύθμιση θεμάτων για την το¬ 
πική αυτ/ση και άλλες διατάξεις». 

2. Τις διατάξειςτου άρθρου 12του ν. 1188/1981 όπως 
αντικαταστάθηκε με το άρθρο 8 παρ.5 ν. 2307/1995 και το 
άρθρο 1 παρ.2 του ν.2503/1997. 

5. Την υπ’ αριθμ. 5/2005 απόφαση του Διοικητικού Συμ¬ 
βουλίου του Νομικού Προσώπου «Δημοτικός Παιδικός 
Σταθμός Δήμου Μεταξάδων» που εγκρίθηκε με την υπ’ 


αριθμ. 38/2005 απόφαση του Δημοτικού Συμβουλίου Με¬ 
ταξάδων, σχετικά με την τροποποίηση του Οργανισμού 
Εσωτερικής Υπηρεσίας του Νομικού Προσώπου. 

6. Τις διατάξεις του άρθρου 29Α του ν. 1558/1985 το 
οποίο προστέθηκε με το άρθρο 27 του ν. 2081/1992 και 
αντικαταστάθηκε από το άρθρο 1 παρ 2 του ν. 2469/1997 
όπως κωδικοποιήθηκε με το άρθρο 90 του π.δ. 63/2005. 

7. Την υπ’ αριθμ. 3/7/15.7.2005 σύμφωνη γνωμοδότηση 
του Υ.Σ.Δ.ΥΝ. Έβρου. 

8. Τις υπ’ αριθμ. 4308/6.7.2001 και 2550/1.10.2003 απο¬ 
φάσεις του Γεν. Γραμματέα Περ/ρειας Αν. Μακεδονίας- 
Θράκης «περί ανάθεσης αρμοδιοτήτων», αποφασίζουμε: 

Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας του Νομικού Προσώπου «Δημοτικός 
Παιδικός Σταθμός Δήμου Μεταξάδων», όπως παρακάτω 
αναφέρεται: 

Το άρθρο 4 του Ο.Ε.Υ Οργανική Σύνθεση Προσωπικού 
αντικαθίσταται ως εξής: 

1. ΚΛΑΔΟΣ ΠΕ Νηπιαγωγών θέσεις 1 Βαθμός Δ'-Α' 

2. ΚΛΑΔΟΣ ΤΕ 6 ΝΗΠΙΑΓΩΓΩΝ θέσεις 1 
Βαθμός Δ'-Α' 

3. ΚΛΑΔΟΣ ΤΕ 9 ΒΡΕΦΟΝΗΠΙΟΚΟΜΙΑΣ θέσεις 1 
Βαθμός Δ'-Α' 

4. ΚΛΑΔΟΣ ΔΕ 32 ΜΑΓΕΙΡΩΝ θέσεις 1 
Βαθμός Δ'-Α' 

5. ΚΛΑΔΟΣ ΔΕ ΔΙΟΚΗΤΙΚΟΥ-ΛΟΓΙΣΤΙΚΟΥ θέσεις 1 
Βαθμός Δ'-Α' 

6. ΚΛΑΔΟΣ ΔΕ8 ΒΡΕΦΟΚΟΜΩΝ-ΠΑΙΔΟΚΟΜΩΝ Θέ¬ 
σεις 1 

Βαθμός Δ'-Α' 

7. ΚΛΑΔΟΣ ΥΕ16 ΓΕΝΙΚΩΝ ΚΑΘΗΚΟΝΤΩΝ Θέσεις 1 
Βαθμός Ε'- Β' 

ΕΠΟΧΙΑΚΟ ΠΡΟΣΩΠΙΚΟ Θέσεις 4. 

Από τις διατάξεις της παραπάνω απόφασης δεν προκα- 
λείται δαπάνη σε βάρος του προϋπολογισμού του Νομι¬ 
κού Προσώπου για το λόγο ότι καταργείται μία (1) θέση 
ΤΕ 9 Βρεφονηπιοκόμων καιδημιουργείται μία (1) θέση ΔΕ 
Βοηθών Βρεφοκόμων - Παιδοκόμων. 

Κατά τα υπόλοιπα ισχύει η υπ’ αριθμ. 3705/21.5.2004 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 5 Αυγούστου 2005 

Με εντολή Γενικού Γραμματέα Περιφέρειας 
Ο Διευθυντής 
Σ. ΜΠΛΙΓΟΡΙΔΗΣ 
-♦- 

Αριθ. 13151 (4) 

Αύξηση μετοχικού κεφαλαίου της Δημοτικής Επιχείρη¬ 
σης «Δημοτικό Κάμπινγκ Στομίου» Δήμου Ευρυμενών 
Νομού Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) των άρθρων 277 - 284, 291 και 304 του π.δ. 410/1995 
(Φ.Ε.Κ. Α'231) 

β) του άρθρου 6 του ν. 2503/1997 (ΦΕΚΑ' 107) 
γ) του ν. 2839/2000, ΦΕΚ-196 Α' 
δ) του άρθρου 1 παρ. 2 του ν. 2469/1997 όπως κωδικο- 
ποιήθηκε με το άρθρο 90 του π.δ. 63/2005. 

2. Την υπ’ αριθμ. 22886/87(ΦΕΚ 466/τ.Β'/1987) απόφα¬ 
ση του Υπουργού Εσωτερικών περί σύστασης Κοινοτικής 
Επιχείρησης στην πρώην κοινότητα Στομίου Ν. Λάρισας 
και νυν δημοτικό διαμέρισμα Δήμου Ευρυμενών με την 

επωνυμία «Κοινοτικό Κάμπινγκ Στομίου», όπως τροποποι¬ 
ήθηκε μεταγενέστερα με όμοιες αποφάσεις. 

3. Την υπ’ αριθμ. 108/2005 απόφαση του Δημοτικού 
Συμβουλίου του Δήμου Ευρυμενών με την οποία τροπο¬ 
ποιείται η συστατική πράξη της Επιχείρησης και αυξάνε¬ 
ται το μετοχικό κεφάλαιο αυτής κατά 17.642,24 ευρώ. 

4. Τον Κανονισμό Λειτουργίας της Επιχείρησης. 

5. Την υπ’ αριθμ. 2682/10.5.2001 απόφασή μας (ΦΕΚ 
597/21.5.2001/τ.Β'), περί παροχής εξουσιοδότησης για 
την υπογραφή εγγράφων «Με εντολή Γ.Γ.Π. Θεσσαλίας» 
στον Προϊστάμενο της Δ/νσης Αυτοδιοίκησης και Αποκέ¬ 
ντρωσης, αποφασίζουμε: 

Τροποποιούμε την υπ’ αριθμ. 22886/1987 απόφαση 
του Υπουργού Εσωτερικών περί σύστασης Κοινοτικής 
Επιχείρησης στην πρώην κοινότητα Στομίου Ν. Λάρισας 
και νυν δημοτικό διαμέρισμα δήμου Ευρυμενών με την 
επωνυμία «Κοινοτικό Κάμπινγκ Στομίου», όπως μεταγε¬ 
νέστερα τροποποιήθηκε, ως εξής: Αυξάνουμε το κεφά¬ 
λαιο αυτής κατά 17.642,24 ευρώ και από 1137,88 ευρώ 
ανέρχεται σε 18.816,12 ευρώ, για την κάλυψη των δαπα¬ 
νών συμμετοχής στο μέτρο 2.13 «ενίσχυση της ανταγω¬ 
νιστικότητας των γεωργικών εκμεταλλεύσεωντου αγρο- 
τουρισμού και της μεταποίησης» του ΠΕΠ Θεσσαλίας 
2000-2006. 

Κατά τα λοιπά ισχύει η υπ’ αριθμ. 22886/1987 απόφαση 
του Υπουργού Εσωτερικών όπωςτροποποιήθηκε μεταγε¬ 
νέστερα. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Ευρυμε¬ 
νών ύψους 17642,24 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 5 Αυγούστου 2005 

Με εντολή Γενικού Γραμματέα Περιφέρειας 
Ο Προϊστάμενος Διεύθυνσης 
Γ. ΣΑΚΚΑΣ 

-♦- 

(5) 

Ανάκληση της υπ’ αριθμ. 4439/10.6.2005 απόφασης του 
Γενικού Γραμματέα Περιφέρειας Κεντρικής Μακεδο¬ 
νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Σύμφωνα με την υπ’ αριθμ. 4439/10.6.2005 απόφαση 
του Γ ενικού Γ ραμματέα Περιφέρειας Κεντρικής Μακεδο¬ 
νίας ανακαλείται η υπ’ αριθμ. 3714/29.5.2003 (ΦΕΚ 
1672/Β/13.11.2003) απόφασή μας περί απόκτησης της 
Ελληνικής Ιθαγένειας της ΝΤΕΜΙΡΧΑΝΙΔΟΥ ΠΑΡΘΕΝΑΣ 
του ΒΛΑΔΙΜΗΡΟΥ και της ΠΑΡΕΣΑ. 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 
-♦- 

( 6 ) 

Τροποποίηση της υπ’ αριθμ. 23455/29.6.2005 απόφασης 
του Γ ενικού Γ ραμματέα Περιφέρειας Κεντρικής Μακε¬ 
δονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Σύμφωνα με την υπ’ αριθμ. 23455/29.6.2005 απόφαση 
του Γ ενικού Γ ραμματέα Περιφέρειας Κεντρικής Μακεδο¬ 
νίας τροποποιείται η υπ’ αριθμ. 3704/4.4.2004 (ΦΕΚ. 


1055/Β/13.7.2004) απόφασή μας περί απόκτησης της Ελ¬ 
ληνικής ιθαγένειας της ομογενούς ΑΝΤΟΝΟΒΑ ΑΙΚΑΤΕ¬ 
ΡΙΝΗΣ του ΘΕΟΧΑΡΗ και της ΝΑΤΑΛΙΑ ως προς το επώ¬ 
νυμό της από «ΑΝΤΟΝΟΒΑ» σε «ΑΝΤΩΝΙΑΔΟΥ». 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 

-♦- 

Αριθ. 11134 (7) 

Τροποποίηση του Ο.Ε.Υ. του Δήμου Λευκώνα, Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12τουν. 1188/1981 «περίκυ- 
ρώσεως του κώδικα, περί καταστάσεως προσωπικού ορ¬ 
γανισμών Τοπικής Αυτοδιοίκησης», όπως αντικαταστάθη- 
κε με τις διατάξεις του άρθρου 8 παρ. 5 του ν. 2307/1995. 

2. Τις διατάξεις των άρθρων 34, 35 και 36 του ν.2190/ 
1994 (ΦΕΚ 28/Α/3.3.1994) «Σύσταση ανεξάρτητης αρχής 
για την επιλογή προσωπικού και ρύθμιση θεμάτων Διοί¬ 
κησης» του π.δ. 37α/1987, τις διατάξεις του π.δ/τος 22/ 
1999 και του π.δ/τος 50/2001, όπωςτροποποιήθηκε με το 
π.δ. 347/2003. 

3. Τις διατάξεις των άρθρων 11 και 18 του ν. 2539/1997 
«Συγκρότηση της Πρωτοβάθμιας Τοπικής Αυτοδιοίκησης». 

4. Τις διατάξειςτου ν. 2503/1997 «Διοίκηση - οργάνωση - 
στελέχωσητης Περιφέρειας, ρύθμιση θεμάτων για την Το¬ 
πική Αυτοδιοίκηση και άλλες διατάξεις». 

5. Την υπ’ αριθμ. 550/1/7.10.1992 εγκύκλιο της Γραμμα- 
τείας του Υπουργικού Συμβουλίου «Έλεγχος δαπανών 
που προκαλούν οι κανονιστικές διοικητικές πράξεις». 

6. Την υπ’ αριθμ. 5631/26.7.2000 απόφασή μας Ορισμός 
εισηγητών και μεταβίβαση εξουσίας υπογραφής «Με 
εντολή Γ ενικού Γ ραμματέα». 

7. Τον Ο.Ε.Υ. του Δήμου Λευκώνα που εγκρίθηκε με την 
3257/17.3.1999 απόφασή μας (ΦΕΚ 389/15.4.1999 τ.Β') 
και τροποποιήθηκε με την υπ’ αριθμ. 11577/19.8.2004 
(ΦΕΚ 1351/2.9.2004τ.Β') όμοια. 

8. Την υπ’ αριθμ. 155/2005 νομοτύπως ληφθείσα από¬ 
φαση του Δημοτικού Συμβουλίου, που αναφέρεται στην 
τροποποίηση του Οργανισμού Εσωτερικής Υπηρεσίας 
του Δήμου Λευκώνα. 

9. Το υπ’ αριθμ. 9/2/4.7.2005 πρακτικό του Υπηρεσιακού 
Συμβουλίου που γνωμοδοτεί υπέρ της τροποποίησης του 
Ο.Ε.Υ. του Δήμου Λευκώνα. 

10. Το γεγονός ότι με τις διατάξεις της απόφασης αυτής 
δεν προκαλείται καμία επιπλέον δαπάνη στον προϋπολο¬ 
γισμό του Δήμου, αποφασίζουμε: 

Διαπιστώνουμε ότι με την υπ’ αριθμ. 155/2005 απόφαση 
του Δημοτικού Συμβουλίου Λευκώνα και ύστερα από τη 
γνώμη του οικείου Υπηρεσιακού Συμβουλίου, τροποποι¬ 
είται ο Οργανισμός Εσωτερικής Υπηρεσίας του Δήμου 
ώστε εφεξής να ισχύει όπως παρακάτω: 

Α. Το άρθρο 1 «Διάρθρωση Υπηρεσιών» αντικαθίσταται 
ως εξής: 

Οι δραστηριότητες των υπηρεσιών του Δήμου κατανέ- 
μονται στις εξής διοικητικές ενότητες: 

1) Γραφείο Γραμματειακής Υποστήριξης Αιρετών Ορ¬ 
γάνων. 

2) Γ ραφείο Προγραμματισμού και Ανάπτυξης. 

3) Γ ραφείο Ειδικών Συμβούλων - Συνεργατών - Επιστη¬ 
μονικών Συνεργατών. 

4) Αυτοτελές γραφείο υπαγόμενο απ’ ευθείας στο Δή¬ 
μαρχο με την επωνυμία «Κέντρο Εξυπηρέτησης Πολιτών». 

5) Γραφείο Δημοτικής Αστυνομίας. 

6) Γ ραφείο Πρόνοιας και Κοινωνικής Μέριμνας. 

7) Διεύθυνση Διοικητικών- Οικονομικών-Τεχνικών Υπη¬ 
ρεσιών και Περιβάλλοντος. 

Η Διεύθυνση αποτελείται από τα παρακάτω τμήματα: 

α) Τμήμα Διοικητικών Υπηρεσιών 

β) Τμήμα Οικονομικών Υπηρεσιών και 

γ) Τμήμα Τεχνικών Υπηρεσιών και Περιβάλλοντος. 

Β. Το άρθρο 14, που αφορά τις Θέσεις Προϊσταμένων, 
αντικαθίσταται ως εξής: 

Στις διοικητικές ενότητες των υπηρεσιών του Δήμου οι 
προϊστάμενοι επιλέγονται από τους εξής κλάδους: 

1) Στη Διεύθυνση Διοικητικών - Οικονομικών και Τεχνι¬ 
κών Υπηρεσιών και Περιβάλλοντος προϊσταται μόνιμος 
υπάλληλος του κλάδου ΠΕήΤΕήΔΕ. 

2) Στα τμήματα Διοικητικών Υπηρεσιών και Οικονομικών 
Υπηρεσιών, καθώς και στο αυτοτελές γραφείο «Κέντρο 
Εξυπηρέτησης Πολιτών», προϊσταται μόνιμος τακτικός 
υπάλληλος του κλάδου ΠΕ Διοικητικού - Οικονομικού, και 
ελλείψει αυτών των κλάδων Π Ε Διοικητικού ή ΤΕ Διοικητι¬ 
κού Λογιστικού ή ΔΕ Διοικητικών - Γραμματέων. 

3) Στο τμήμα Τεχνικών Υπηρεσιών και Περιβάλλοντος 
προϊσταται μόνιμος τακτικός υπάλληλος του κλάδου ΠΕ 
Μηχανικών (Πολιτικών Μηχανικών), και ελλείψει αυτών 
των κλάδων ΠΕ Περιβάλλοντος (Χημικών Μηχανικών) ή 
ΠΕ Γεωτεχνικών (Γεωπόνων), ή ΤΕ Μηχανικών (Τεχνολό¬ 
γων Τοπογράφων μηχανικών). 

4) Προϊστάμενοι όλων των τμημάτων και αυτοτελών 
γραφείωντου Δήμου τοποθετούνται υπάλληλοι με βαθμό 
Α'του κλάδου ΠΕήΤΕήΔΕ. Αν δεν υπάρχουν ή δεν επαρ¬ 
κούν, επιλέγονται υπάλληλοι με το βαθμό Β', οι οποίοι 
έχουν συμπληρώσει κατά κατηγορία ελάχιστο χρόνο υπη¬ 
ρεσίας στο βαθμό Β' πέντε (5) έτη προκειμένου για την κα¬ 
τηγορία ΠΕ, έξι (6) έτη προκειμένου για την κατηγορία ΤΕ 
και επτά (7) έτη για την κατηγορία ΔΕ. 

5) Τον προϊστάμενο μη αυτοτελούς γραφείου ορίζει ο προϊ¬ 
στάμενος της αμέσως υπερκείμενης οργανικής μονάδας 
από τους υπαλλήλους που υπάγονται σε αυτόν, σύμφωνα με 
τις προϋποθέσεις της παρ. 3 του παρόντος άρθρου. 

6) Τον Προϊστάμενο Τμήματος που απουσιάζει ή κω¬ 
λύεται αναπληρώνει τα καθήκοντά του ο ανώτερος κατά 
βαθμό υπάλληλος και ο αρχαιότερος, που υπηρετεί στην 
ίδια οργανική μονάδα και εφόσον ο κλάδος στον οποίο 
ανήκει προορίζεται για κατάληψη θέσεων προϊσταμένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 2 Αυγούστου 2005 
Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης κ.α.α. 

Α. ΔΗΜΟΥ-ΠΑΡΑΣΧΟΥ 

-♦- 

Αριθ. 4067 (8) 

Επικύρωση της υπ’ αριθμ. 14/2005 απόφασης του Διοικη¬ 
τικού Συμβουλίου των Δημοτικών Παιδικών Σταθμών 
και Βρεφονηπιακών Σταθμών Άργους περί καταρτίσε - 
ως και ψηφίσεωςτου Οργανισμού Εσωτερικής Υπηρε¬ 
σίας των Σταθμών. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Των άρθρων 1 και 27 του ν. 2503/1997 «Διοίκηση, Ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις» (ΦΕΚ 
107/Α/30.5.1997). 


β) Του άρθρου 12του ν. 1188/1981 «Κώδικας Προσωπι¬ 
κού Τοπικής Αυτοδιοίκησης», όπως αυτό αντικαταστάθη- 
κε με το άρθρο 26 του ν. 1832/1989 (ΦΕΚ 54 Α') και με το 
άρθρο 8 του ν. 2307/1995 «Τροποποίηση νομοθεσίας αρ¬ 
μοδιότητας Υπουργείου Εσωτερικών στις διατάξεις για 
τη Νομαρχιακή Αυτοδιοίκηση και άλλες διατάξεις» (ΦΕΚ 
113/Α/1995). 

γ) Των άρθρων 34,35 και 36 του ν. 2190/1994 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων» (ΦΕΚ 28/Α/3.3.1994). 

δ) Του άρθρου 29 Α του ν. 1558/1985, το οποίο προστέ¬ 
θηκε με το άρθρο 27 του ν. 2081/1992 και τροποποιήθηκε 
με το άρθρο 1 παρ. 2α του ν. 2469/1997 «Περιορισμός και 
βελτίωση αποτελεσματικότητας των Κρατικών δαπανών 
και άλλες διατάξεις» (ΦΕΚ 38/Α/1997) όπως κωδικοποιή- 
θηκε με το άρθρο 90 του π.δ. 63/2005. 

2. Την υπ’ αριθμ. 8324/24.5.2004 απόφαση της Γενικής 
Γραμματέως Περιφέρειας Πελοποννήσου περί αναθέσε- 
ως αρμοδιοτήτων και ασκήσεως αυτών κατ’ εντολή της 
στο Διευθυντή Τοπικής Αυτοδιοίκησης και Διοίκησης Ν. 
Αργολίδας και στους Προϊσταμένους των Τμημάτων της 
Υπηρεσίας αυτής (ΦΕΚ 818/τ.Β/2.6.2004). 

3. Τον Οργανισμό Εσωτερικής Υπηρεσίας του Νομικού 
Προσώπου «Δημοτικοί Παιδικοί και Βρεφονηπιακοί Σταθ¬ 
μοί Άργους» (ΦΕΚ 1591/Τ.Β/30.10.2003). 

4. Την υπ’ αριθμ. 14/2005 απόφαση του Διοικητικού 
Συμβουλίου των Δημοτικών Παιδικών Σταθμών και Βρε¬ 
φονηπιακών Σταθμών Άργους περί τροποποιήσεως του 
Ο.Ε.Υ. των Σταθμών. 

5. Την υπ’ αριθμ. 132/2005 απόφαση του Δημοτικού 
Συμβουλίου Άργους με την οποία διατυπώνει τη θετική 
γνώμη του για την τροποποίηση του Ο.Ε.Υ. του ως άνω 
Νομικού Προσώπου. 

6. Το υπ’ αριθμ. 3/16.4.2005 πρακτικό του Υπηρεσιακού 
Συμβουλίου υπαλλήλων ΟΤΑτου Νομού Αργολίδας στο 
οποίο διατυπώνεται η θετική γνώμη του για την τροπο¬ 
ποίηση του Ο.Ε.Υ. των Σταθμών. 

7. Τα λοιπά στοιχεία του φακέλου, αποφασίζουμε: 

Επικυρώνουμε την υπ’ αριθμ. 14/2005 απόφαση του Δι¬ 
οικητικού Συμβουλίου του Νομικού Προσώπου «Δημοτι¬ 
κοί και Βρεφονηπιακοί Σταθμοί Δήμου Άργους» περί τρο¬ 
ποποιήσεως του Οργανισμού Εσωτερικής Υπηρεσίας 
του, ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ του Νομικού 
Προσώπου «Δημοτικοί Παιδικοί και Βρεφονηπιακοί 
Σταθμοί Άργους» 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Νομικού Προσώπου Δήμου Άργους, 
με την επωνυμία «Δημοτικοί Παιδικοί Σταθμοί και Βρεφο¬ 
νηπιακοί Σταθμοί Άργους» συγκροτούνται ως εξής: 

Α. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ 
ΥΠΗΡΕΣΙΩΝ 

Η παραπάνω Δ/νση συγκροτείται από τα εξής Τμήματα: 

1. Τμήμα 1ος Παιδικός Σταθμός δυναμικότητας έως 75 
νήπια 

2. Τμήμα 2ος Παιδικός Σταθμός δυναμικότητας έως 75 
νήπια 

3. Τμήμα Βρεφονηπιακός Σταθμός δυναμικότητας έως 
75 νήπια 

Στην παραπάνω Δ/νση υπάγεται και το μη αυτοτελές 
γραφείο Διοικητικού - Οικονομικού. 

Άρθρο 2 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΚΑΙ ΤΜΗΜΑΤΩΝ 

Α) Η Διεύθυνση εποπτεύει και κατευθύνει το παιδαγωγι¬ 
κό έργο, συντονίζει και γενικά μεριμνά για την εύρυθμη 

λειτουργία των Τμημάτων του Νομικού Προσώπου, σύμ¬ 
φωνα με τον ισχύοντα κανονισμό. 

Β) Τα Τμήματα Παιδικών και Βρεφονηπιακών Σταθμών 
παρέχουν σωστή προσχολική αγωγή σύμφωνα με τις σύγ¬ 
χρονες παιδαγωγικές μεθόδους, φροντίδα και διατροφή 
σύμφωνα με τις σύγχρονες παιδιατρικές απόψεις στα φι¬ 
λοξενούμενα νήπια. 

Γ) Το Γραφείο Διοικητικού - Οικονομικού επιμελείται τις 
παντός είδους διοικητικές και οικονομικές υπηρεσίας του 
Νομικού Προσώπου. 

Άρθρο 3 

ΚΑΘ Η ΚΟΝΤΑ Π ΡΟΪΣΤΑΜ ΕΝΟΥ ΔΙΕΥΘΥΝΣΗΣ 

1. Είναι αρμόδιος και επιμελείται σε συνεργασία με τους 
παιδαγωγούς των Τμημάτων για την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας. 

2. Εποπτεύει, συντονίζει και κατευθύνει την λειτουργία 
του Νομικού Προσώπου. 

3. Εισηγείται στο Δ.Σ. κάθε θέμα που αφορά τη λει¬ 
τουργία, το προσωπικό, τους γονείς και την υλικοτεχνική 
υποδομή του Νομικού Προσώπου, όπως: 

• τον αριθμό και τις ειδικότητεςτου προσωπικού που εί¬ 
ναι αναγκαίο προκειμένου να διασφαλιστεί η εύρυθμη λει¬ 
τουργία του 

• το παιδαγωγικό υλικό καιτονπάσης φύσεως εξοπλισμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού. 

4. Είναι υπεύθυνος για την τήρηση του ωραρίου, προ¬ 
γραμματίζει και εγκρίνει τις άδειες του προσωπικού, ώστε 
να μην δημιουργούνται λειτουργικά προβλήματα στη λει¬ 
τουργία των Τμημάτων του Νομικού Προσώπου. 

5. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των Τ μημάτων τους. 

6. Συνεργάζεται αρμονικά με το Τμήμα Διοικητικού - Οι¬ 
κονομικού για την κατάρτιση του προϋπολογισμού - απο¬ 
λογισμού, τις πόσης φύσεως πληρωμές, τις αποδοχές 
των υπαλλήλων. 

7. Επιβλέπει για την είσπραξη των εσόδων, την κατα¬ 
γραφή αυτών στα βιβλία διαχείρισης, καθώς και για την 
σωστή τήρηση των απαραίτητων βιβλίων. 

8. Τηρεί την σφραγίδα του Νομικού Προσώπου. 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΤΜΗΜΑΤΩΝ 

Ο προϊστάμενος κάθε τμήματος είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Τμήματος για την 
σωστή εκτέλεση των καθηκόντωντου. 

4. Εισηγείται στη Διεύθυνση τις ανάγκες του Τμήματος 
σε προσωπικό και πόσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού 
- γονέων 

6. Τηρεί όλα τα απαραίτητα βιβλία. 

ΕΙΔΙΚΟΤΕΡΑ ΚΑΘΗΚΟΝΤΑ 

1. Υπαλλήλων των κλάδων Βρεφονηπιοκομίας - Νηπια¬ 
γωγών 

α) φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με ημερήσιο πρόγραμμα 
ανάλογο με την ηλικία καιτις ανάγκες του. Απασχολείτο παι¬ 
διά σύμφωνα με το ημερήσιο πρόγραμμα απασχόλησης. 

β) εισηγείται τις ανάγκες εφοδιασμού των αιθουσών για 
την εφαρμογή του προγράμματος με είδη (παιχνίδια, επο¬ 
πτικό υλικό). 


γ) βοηθά, στηρίζει και ενθαρρύνει τα νήπια για την προ¬ 
σαρμογή τους στο περιβάλλον του Σταθμού. 

δ) ενημερώνει τους γονείς και τους αρμοδίους για κάθε 
ύποπτο σχετικά με την υγεία του περιστατικό. 

ε) τηρείτο βιβλίο παρουσίας των νηπίων και ενημερώνει 
τους αρμοδίους για τις απουσίες καθώς και για τις καθυ¬ 
στερήσεις κατά την προσέλευση ή την αποχώρησή τους. 

στ) λόγωτης άμεσης επαφής με τα νήπια προσφέρει σ’ αυ¬ 
τά όλες τις δυνατότητες για να αναπτύξουν την προσωπικό¬ 
τητά τους, να αποκτήσουν εμπιστοσύνη στον εαυτό τους. 

Σε καμία περίπτωση και για οποιοδήποτε λόγο δεν επι¬ 
τρέπεται η κακή μεταχείριση των παιδιών (εκφοβισμός, 
σωματική ποινή). 

ζ) ενημερώνει μια φορά το μήνα τους γονείς για τη γενι¬ 
κή σφαιρική εξέλιξη του παιδιού τους και διατηρεί αρμο¬ 
νική σχέση μαζί τους. 

2. Υπαλλήλων του κλάδου βοηθών Νηπιοβρεφοκόμων - 
Νηπιαγωγών 

Βοηθάει το προσωπικό της προηγούμενης παραγρά¬ 
φου σε όλα τα καθήκοντά του σύμφωνα με τις οδηγίες 
που παίρνει από αυτό. Στην περίπτωση απουσίας του 
προσωπικού αυτού, το αντικαθιστά απευθυνόμενη στον 
Υπεύθυνο του Τμήματος για βοήθεια και υποστήριξη. 

3. ΚΑΘΗΚΟΝΤΑ ΟΔΗΓΟΥ 

Μεταφέρει τα παρασκευασμένο φαγητό από το κέντρο 
παρασκευής του στους Παιδικούς Σταθμούς στα σκεύη 
μεταφοράς στο ειδικό αυτοκίνητο. Διατηρεί αυτό καθα¬ 
ρό, προσέχει για την ασφάλεια, συντήρηση και προμή¬ 
θεια καυσίμων. Διατηρείτο συνοδευτικά έγγραφα σε άρι- 
στη κατάσταση φροντίζει για την τυχόν ανανέωσή τους, 
εκτελεί όποια άλλη μεταφορά υλικών χρειάζεται. Είναι 
υπεύθυνος για ότι αφορά αυτό και την λειτουργία του. 

Άρθρο 4 

ΚΑΘΗΚΟΝΤΑ ΚΛΑΔΟΥ ΒΟΗΘΗΤΙΚΟΥ ΠΡΟΣΩΠΙΚΟΥ 

1. Καθήκοντα Μαγείρων 

α) Είναι υπεύθυνος για το μαγειρείο, την επιμελημένη 
και έγκαιρη παρασκευή του φαγητού, σύμφωνα με το δι¬ 
αιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής φαγητού 
εισηγούμενη κάθε σχετικό μέτρο. 

β) Παραλαμβάνει από τον αρμόδιο την αναγκαία ποσό¬ 
τητα υλικών γιατηνπαρασκευή του φαγητού και υπογρά¬ 
φει τα σχετικά παραστατικά. 

γ) Φροντίζει για την καθαριότητα των σκευών μαγειρεί¬ 
ου και εστιάσεως καθώς και για την διατήρησή τους σε 
άριστη κατάσταση. 

δ) Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

2. Καθήκοντα Βοηθού Μαγείρων 

α) Φροντίζει για την διανομή του φαγητού στανήπια και 
φροντίζει για την συγκέντρωση των ειδών εστίασης μετά 
το τέλος του φαγητού. 

β) Βοηθά τον Μάγειρα στην προετοιμασία και την πα¬ 
ρασκευή του φαγητού, στην καθαριότητα των σκευών και 
των χώρων του μαγειρείου. 

3. Καθήκοντα Προσωπικού Καθαριότητας (Βοηθητικό 
Προσωπικό) 

Το προσωπικό καθαριότητας - βοηθητικών εργασιών 
εκτελεί τις εργασίες καθαριότητας των εσωτερικών και 
εξωτερικών χώρων καθώς και κάθε άλλη εργασία καθα¬ 
ριότητας με υλικά που παραλαμβάνει από τον αρμόδιο 
υπογράφοντας τα σχετικά παραστατικά. 

Άρθρο 5 

ΑΡΜΟΔΙΟΤΗΤΕΣ ΓΡΑΦΕΙΟΥ 
ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
1. Είναι υπεύθυνο για την προμήθεια και τον έγκαιρο 

εφοδιασμό των Τμημάτων του Νομικού Προσώπου, μετά 
αναγκαία τρόφιμα και λοιπά υλικά που είναι απαραίτητα 
για την εύρυθμη λειτουργία τους. 

2. Επιμελείται την εκκαθάριση και πληρωμή, κάθε δα¬ 
πάνης και εκδίδει τα σχετικά χρηματικά εντάλματα πλη¬ 
ρωμών και την απόδοση των πάσης φύσεως κρατήσεων 
στους ασφαλιστικούς οργανισμούς τηρώντας το αρχείο 
των σχετικών αποδείξεων είσπραξης. 

3. Συντάσσει τις μισθοδοτικές καταστάσεις του προσωπι¬ 
κού και φροντίζει για την εκκαθάριση μισθών, επιδομάτων, 
προσαυξήσεων σύμφωνα με τις ισχύουσες διατάξεις, καθώς 
και την απόδοση εισφορών, στα Ασφαλιστικά ταμεία αυτών. 

4. Τηρεί άλατα βιβλία διαχείρισης στα οποία καταχωρεί 
όλες τις απαιτούμενες εγγραφές των πάσης φύσεως ει- 
σπρατουμένων εσόδων, τηρώντας και αρχείο των δικαιο- 
λογητικών είσπραξης. 

5. Συνεργάζεται με τον Διευθυντή για την κατάρτιση του 
προϋπολογισμού, την τυχόν αναμόρφωσή του, τον απο¬ 
λογισμό του Νομικού Προσώπου. 

Άρθρο 6 

Α. ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Α1. ΔΙΑΚΡΙΣΗ ΘΕΣΕΩΝ ΚΑΤΑ ΚΑΤΗΓΟΡΙΕΣ 
Το μόνιμο προσωπικό του Νομικού Προσώπου, υπάγε¬ 
ται στις διατάξεις του πρώτου μέρους του ν. 1188/1981 
«περί κυρώσεως του κώδικα καταστάσεων προσωπικού 
Οργανισμών Τοπικής Αυτοδιοίκησης» 

Οι θέσεις των υπαλλήλων διακρίνονται σε κατηγορίες 
και κλάδους ως εξής: 

Α) Θέση Πανεπιστημιακής Εκπαίδευσης κλάδος ΠΕ με 
εισαγωγικό βαθμό Δ' και καταληκτικό Α'. 

Β) Θέσεις Τεχνολογικής Εκπαίδευσης κλάδος ΤΕ με ει¬ 
σαγωγικό βαθμό Δ' και καταληκτικό Α'. 

Γ) Θέσεις Δευτεροβάθμιας Εκπαίδευσης κλάδος ΔΕ με 
εισαγωγικό βαθμό Δ' και καταληκτικό Α'. 

Δ) Θέσεις Υποχρεωτικής Εκπαίδευσης κλάδος ΥΕ με ει¬ 
σαγωγικό βαθμό Ε' και καταληκτικό Β'. 

1. ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΑΤΗΓΟΡΙΑ 
ΚΑΙ ΚΛΑΔΟ 

ΚΑΤΗΓΟΡΙΑ ΤΕ 

Κλάδος ΤΕ9 Βρεφονηπιοκομίας - θέσεις 8 
ΚΑΤΗΓΟΡΙΑ ΔΕ 

Κλάδος ΔΕΙ Διοικητικού - λογιστικού - θέση 1 

Κλάδος ΔΕ8 βοηθών Βρεφοκόμων - Παιδοκόμων - θέσεις 5 

Κλάδος ΔΕ 32 Μαγείρων - θέσεις 3 

Κλάδος ΔΕ29 Οδηγών - θέση 1 

ΚΑΤΗΓΟΡΙΑ ΥΕ 

Κλάδος ΥΕ 14 Βοηθητικού Προσωπικού - θέσεις 3 
Κλάδος ΥΕ16 Προσωπικό Καθαριότητας - θέσεις 8 

2. ΑΡΙΘΜΟΣ ΟΡΓΑΝΙΚΩΝ ΠΡΟΣΩΡΙΝΩΝ ΠΡΟΣΩΠΟ¬ 
ΠΑΓΩΝ ΘΕΣΕΩΝ 

ΚΑΤΗΓΟΡΙΑ ΠΕ 

Κλάδος ΠΕ Νηπιαγωγών προσωρινός - θέση 1 
ΚΑΤΗΓΟΡΙΑ ΤΕ 

Κλάδος ΤΕ νηπιαγωγών προσωρινός - θέσεις 5 
Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) καταργούνται μόλις 
κενωθούν με οποιονδήποτε τρόπο και μετατρέπονται σε 
θέσεις κλάδου ΤΕ9 Βρεφονηπιοκόμων. 

Άρθρο 7 

ΘΕΣΕΙΣ ΠΡΟΣΩΠΙΚΟΥ ΙΔΙΩΤΙΚΟΥ 
ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
Προς κάλυψη εποχιακών και άλλων περιοδικών και πρό¬ 
σκαιρων αναγκών προβλέπονται: 

Εποχιακό προσωπικό διαφόρων ειδικοτήτων - θέσεις 21 

Άρθρο 8 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 
1. Κατά το διάστημα κατά το οποίο θα υπηρετούν στο 


Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ νηπιαγωγών (προσωρινός) ως προϊστάμε¬ 
νοι της Διεύθυνσης, των Τμημάτων Προσχολικής Αγω¬ 
γής, Βρεφονηπιακών Τμημάτων, επιλέγονται από τους 
κλάδους ΠΕ Νηπιαγωγών (προσωρινός), ΤΕ Νηπιαγωγών 
(προσωρινός) και ΤΕ9 Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατά αποκλειστικότητα υπάλληλοι 
του κλάδου ΤΕ9 Βρεφονηπιοκομίας. 

Άρθρο 9 

ΠΡΟΣΟΝΤΑ ΔΙΟΡΙΣΜΟΥ 

Η πλήρωση των κενών θέσεων του Ο.Ε.Υ. του Νομικού 
προσώπου, γίνεται με τις ισχύουσες κάθε φορά διατάξεις 
για τον διορισμό και την πρόσληψη στους Ο.Τ.Α Α' βαθ¬ 
μού. 

Τα ειδικότερα τυπικά προσόντα διορισμού του προσω¬ 
πικού του Νομικού Προσώπου ορίζονται από τις εκάστο- 
τε ισχύουσες Νομοθετικές διατάξεις, καθώς και οι μετα¬ 
βολές υπηρεσιακής κατάστασης, τα δικαιώματα, τα κα¬ 
θήκοντα, τις άδειες, η λύση της υπαλληλικής σχέσης. 

Άρθρο 10 

Το Νομικό Πρόσωπο μπορεί να έχει εξωτερικούς συ¬ 
νεργάτες με σύμβαση μίσθωσης έργου των οποίωντα κα¬ 
θήκοντα και οι υποχρεώσεις αναφέρονται στο κανονισμό 
Λειτουργίας και στη σύμβαση. 

Άρθρο 11 

Οιπροβλεπόμενες από τον παρόντα Ο.Ε.Υ. θέσεις κατά 
κλάδο καλύπτουν όλους τους εργαζόμενους στο Νομικό 
Πρόσωπο ανεξαρτήτως σχέσεως εργασίας καθώς και 
ορισμένο επιπλέον αριθμό θέσεων για την κάλυψη των 
υφισταμένων και μελλοντικών αναγκών των υπηρεσιών 
του Ν.Π.Δ.Δ. 

Η κατανομή του προσωπικού στις Διευθύνσεις - Τμήμα- 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ. ανάλογα με τις ανάγκεςτων υπηρεσιώντου, 
τα προσόντα των υπαλλήλων, την πείρα και τις γνώσεις 
αυτών σε ειδικά αντικείμενα. 

Κατά την κατανομή θα εξετάζονται και τυχόν ειδικές 
ανάγκες των υπαλλήλων (μητέρες ανηλίκων, έγκυες γυ¬ 
ναίκες, τόπος διαμονής κ.λ.π.). 

Προϊστάμενοι Διευθύνσεων και Τμημάτων τοποθετού¬ 
νται πάντοτε με απόφαση του Προέδρου του Δ.Σ. οι κρι- 
νόμενοι από το αρμόδιο Υπηρεσιακό Συμβούλιο, υπάλλη¬ 
λοι, αναπληρούμενοι σε περίπτωση απουσίας τους ή κω¬ 
λύματος από τον κατά βαθμό αρχαιότερο υπάλληλο της 
αυτής υπηρεσίας. 

Κάθε άλλη λεπτομέρειαλειτουργίαςτωνεπί μέρους υπη¬ 
ρεσιών μη προβλεπόμενη από τον παρόντα Οργανισμό 
ρυθμίζεται με τον Κανονισμό λειτουργίας του Ν.Π.Δ.Δ. 

Άρθρο 12 

Η ισχύς του παρόντος οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

ΚΑΛΥΨΗ ΔΑΠΑΝΗΣ 

Από την ψήφιση του παραπάνω Οργανισμού Εσωτερι¬ 
κής Υπηρεσίας, προκαλείται δαπάνη σε βάρος του προϋ¬ 
πολογισμού έτους 2005 ύψους τριάντα τριών χιλιάδων 
διακοσίων εξήντα τεσσάρων (33.264,00) ευρώ, και περί¬ 
που ισόποση για τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 19 Ιουλίου 2005 

Με εντολή Γ ενικού Γ ραμματέα Περιφέρειας 

Ο Προϊστάμενος Δ/νσης 
ΓΕΩΡΓΙΟΣ ΠΑΠΑΓΕΩΡΓΟΠΟΥΛΟΣ 

Χορήγηση άδειας άσκησης επαγγέλματος Εργοθερα- 
πεύτριας στην Καφέτζιη Αντιγόνη του Μιχαήλ και της 
Ελισάβετ. 

Ο ΝΟΜΑΡΧΗΣ ΔΡΑΜΑΣ 

Με την υπ’ αριθμ. 3844/1.8.2005 απόφαση του Νομάρ¬ 
χη Δράμας, χορηγείται στην Καφέτζιη Αντιγόνη του Μι¬ 
χαήλ και της Ελισάβετ, κατοίκου Βοτανικού Αθήνας, άδει¬ 
ας άσκησης επαγγέλματος Εργοθεραπεύτριας κατηγο¬ 
ρίας Τ.Ε. 

Με εντολή Νομάρχη 
Ο Διευθυντής 
ΧΡΗΣΤΟΣ ΧΑΤΖΟΥΡΙΔΗΣ 

-♦- 

Αριθ. 12/1477 (10) 

Καθιέρωση υπερωριακής απασχόλησης υπαλλήλων 
του Τμήματος Εμπορίου και Προστασίας Καταναλω¬ 
τή Νομαρχιακής Αυτ/σης Πιερίας, από 1.7.2005 - 
31.12.2005. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του ν.3200/1955 «περί Διοικητικής Απο¬ 
κέντρωσης όπως τροποποιήθηκε αργότερα». 

2. Το άρθρο 8 του π.δ. 524/1978 «Περί κωδικοποίησης 
εις ενιαίο κείμενο των ισχυουσών διατάξεων των αναφε- 
ρομένων εις την εισαγωγή στην Ελλάδα του Διεθνούς Συ¬ 
στήματος Μέτρων και Σταθμών». 

3. Το υπ’ αριθμ. Φ2-1183/12.10.1994 έγγραφο της 
Δ/νσης Μετρολογίας του Υπουργείου Ανάπτυξης σχετικά 
με τον έλεγχο των βυτιοφόρων μεταφοράς και διανομής 
πετρελαίου θέρμανσης. 

4. Τις διατάξεις του π.δ. 30/1996 «Κώδικας Νομαρχια¬ 
κής Αυτοδιοίκησης». 

5. Την υπ’ αριθμ. 40/13.6.2001 απόφαση Νομαρχιακού 
Συμβουλίου Πιερίας (Οργανισμός λειτουργίας Υπηρε¬ 
σιών Νομαρχιακής Αυτ/σης Πιερίας, ΦΕΚ 1179/τεύχος 
Β/11.9.2001). 

6. Το άρθρο 3 του ν. 3103/2003 (ΦΕΚ 23/Α/29.1.2003) με 
το οποίο μεταβιβάζεται η αρμοδιότητα του ελέγχου Μέ¬ 
τρων και Σταθμών στις Δ/νσεις Εμπορίου των Νομαρχια¬ 
κών Αυτοδιοικήσεων. 

7. Το άρθρο 12 παρ. 2β του ν.3190/2003 (ΦΕΚ 249/Α/ 
30.10.2003) με το οποίο διατίθεται ποσοστό 25% των ετη¬ 
σίων εισπράξεων από τους ελέγχους Μέτρων και Σταθ¬ 
μών, με κοινή απόφαση των Υπουργών Ανάπτυξης και Οι- 
κονομίας-Οικονομικών στις κατά τόπου Υπηρεσίες Εμπο¬ 
ρίου των Νομαρχιακών Αυτοδιοικήσεων για την 
αντιμετώπιση των εν γένει αναγκών των κλιμακίων ελέγ¬ 
χου. 

8. Την Φ2-657/28.5.2004 εγκύκλιο της Δ/νσης Μετρολο¬ 
γίας του Υπουργείου Ανάπτυξης για τον τρόπο διενέργει¬ 
ας του ετήσιου Περιοδικού Ελέγχου Μέτρων και Σταθ¬ 
μών. 

9. Την υπ’ αριθμ. Φ2-741/5.5.2005 απόφαση του Υφυ¬ 
πουργού Ανάπτυξης για τον χρόνο διενέργειας του Πε¬ 
ριοδικού Ελέγχου Μέτρων και Σταθμών έτους 2005. 

10. Τις υπηρεσιακές ανάγκες που προκύπτουν από την 
εφαρμογή του ν. 3103/2003. 

11. Το γεγονός ότι από την απόφαση αυτή προκαλείται 
δαπάνη 5.000 ευρώ σε βάρος του λογαριασμού Μέτρων 
και Σταθμώντου Τμήματος Εμπορίου και Προστασίας Κα¬ 


ταναλωτή της Νομαρχιακής Αυτ/σης Πιερίας, αποφασί¬ 
ζουμε: 

1. Εγκρίνουμε για το από 1.7.2005 εώς 31.12.2005 χρο¬ 
νικό διάστημα την καθιέρωση υπερωριακής εργασίας μέ¬ 
χρι της 22ας βραδινής ώρας για 4 υπαλλήλους του Τμή¬ 
ματος Εμπορίου και Προστασίας Καταναλωτή της Νο¬ 
μαρχιακής Αυτ/σης Πιερίας. 

2. Έργο των παραπάνω υπαλλήλων που θα εργασθούν 
υπερωριακά είναι η διενέργεια αρχικού, περιοδικού και 
εκτάκτου ελέγχου Μέτρων και Σταθμών, λοιπών μετρολο- 
γικών έλέγχων, καθώς και ο έλεγχος των βυτιοφόρων αυ¬ 
τοκινήτων μεταφοράς και διανομής υγρών καυσίμων για 
την προστασία του καταναλωτικού κοινού από τυχόν κα¬ 
ταδολιεύσεις κατά τις παραδόσεις του πετρελαίου θέρ¬ 
μανσης. 

3. Ώρες μηνιαίας απασχόλησης κατά υπάλληλο μέχρι 
εξήντα (60). 

4. Αριθμός υπαλλήλων 4 

Συνολικός αριθμός ωρών 1.000 

Απαιτούμενη δαπάνη 5.000 ευρώ. 

5. Η δαπάνη θα καλυφθεί από τον λογαριασμό Μέτρων 
και Σταθμώντου Τμήματος Εμπορίου και Προστασίας Κα¬ 
ταναλωτή της Νομαρχιακής Αυτ/σης Πιερίας. 

6. Η Προ'ίσταμένητου Τμήματος Εμπορίου και Προστα¬ 
σίας Καταναλωτή της Νομαρχιακής Αυτ/σης Πιερίας θα 
βεβαιώσει την πραγματοποίηση της υπερωριακής απα¬ 
σχόλησης καθώς και την εκτέλεση του αντίστοιχου έρ¬ 
γου. 

7. Η απόφαση αυτή ισχύει ένα μήνα πριν τη δημοσίευσή 
της στην εφημερίδα της Κυβερνήσεως και μέχρι 31.12.2005. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Κατερίνη, 2 Αυγούστου 2005 
Ο Νομάρχης 

ΓΕΩΡΓΙΟΣ ΠΑΠΑΣΤΕΡΓΙΟΥ 
-♦- 

( 11 ) 

Χορήγηση άδειας άσκησης επαγγέλματος Κοινωνικού 
Λειτουργού στον ΠΑΡΘΕΝΙΔΗ ΦΩΤΙΟ του Παναγιώτη. 

Ο ΝΟΜΑΡΧΗΣ ΠΙΕΡΙΑΣ 

Με την υπ’ αριθμ. 16/4416/1.8.2005 απόφαση του Νο¬ 
μάρχη Πιερίας, χορηγείται στον Παρθενίδη Φώτιο του 
Παναγιώτη άδεια άσκησης επαγγέλματος Κοινωνικού 
Λειτουργού. 

Με εντολή Νομάρχη 
Η Διευθύντρια 

ΜΑΓΔΑΛΗΝΗ ΚΟΣΜΟΥΔΗ 

-♦- 

ΔΙΟΡΘΩ ΣΕΙΣ ΣΦΑΛ ΜΑΤΩΝ 

(12) 

Στο ΦΈ.Κ 161/2004 τεύχος Β' που δημοσιεύθηκε η υπ’ 
αριθμ. 12497/1.10.2003 απόφαση του Γενικού Γραμμα¬ 
τέα Περιφέρειας Κεντρικής Μακεδονίας και αφορά την 
απόκτηση της Ελληνικής ιθαγένειας της ομογενούς 
«ΝΤΑΜΟΤΣΙΔΗ ΔΙΑΝΑΣ του ΝΙΚΟΛΑΟΥ» διορθώνεται το 
επώνυμό της από το εσφαλμένο: «ΝΤΑΜΟΤΣΙΔΗ» στο ορ¬ 
θό «ΝΤΑΜΟΤΣΙΔΟΥ». 

(Απάτην Περιφ. Κεντρικής Μακεδονίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




